નસીરૂદ્દીન શાહે હંમેશની જેમ પોતાના કેરેક્ટરને ભરપૂર ન્યાય આપ્યો છે. નાગેશ શ્રીવાસ્તવના રોલમાં તેનું કામ સુંદર છે. આ સાથે જ બાળ કલાકાર કબીહ સાજિદે પણ સારો અભિનય કર્યો છે. નાના કબીરે પોતાના બાળ માનસિક દ્વંદ્વને સારી રીતે દર્શાવ્યો છે. સોનાલી કુલકર્ણીના ભાગે ખાસ કરવા જેવું કશું જ નથી. આમિર બશીર અને નીતિન કસ્તુરિયાની એક્ટિંગ ઠીકઠાક છે. ફિલ્મમાં સંગીતકાર રૂપર્ટ ફર્નાન્ડિઝનું સંગીત જોઇએ એવું સારૂ નથી. જો તમે પારિવારીક ફિલ્મના શોખીન હોવ તો આ ફિલ્મ જોઈ શકો છો.